เมื่อวันเสาร์ที่ผ่านได้มางานแสดงสินค้า OTOP ล้านนาที่ศูนย์ประชุมแห่งชาติ 700 ปี จังหวัดเชียงใหม่ และเป็นเส้นทางผ่านร้านนี้พอดีก็เลยแวะจิบกาแฟ ทานขนม ก่อนไปงานแสดงสินค้า ที่สำคัญร้านนี้ยังอยู่ใน List  ร้านที่อยากไป ด้วยค่ะ บรรยากาศร้านนี้ อย่างที่รู้กันค่ะว่าเป็นร้านที่ตกแต่ง สไตส์ Rain Forest หรือ คล้าย ๆ  Fern Forest  ด้วยเช่นกัน ซึ่งขึ้นชื่อว่าสวย  เย็นสบาย น่านั่งเป็นที่สุด 

การเดินทาง ที่ยังร้านนี้นั้นเริ่มจากถนนสายคันคลองชลประทาน เส้นสนามกีฬาสมโภชเชียงใหม่ 700 ปี    เดินทางง่ายมาก ๆ ค่ะ ร้านอยู่ในซอยข้างศูนย์ประชุมนานาชาติ 700 ปีค่ะ หากเดินทางมาจากเส้นสี่แยกโรงเแรมเชียงใหม่ภูคำ ให้ขับรถตรงมาเรื่อย ๆ ไปต้องเลี้ยวอะไรเลยค่ะ สังเกตุร้านอยู่เลยร้าน Brownie Brown ร้าน(ไอติมชื่อดัง ) ไปไม่กี่เมตรค่ะ สำหรับการจอดสามารถจอดเป็นแนวยาว ๆ ข้างถนนได้เลยค่ะ  หรือเข้ามาจอดในร้านก็ได้ค่ะ 
*รีวิวการเดินทางและการจอดรถให้ 4.5/5 ค่ะ*

บรรยากาศร้าน  แค่เห็นภายนอกร้านก็ชวนให้เข้าไปแล้วค่ะ ข้างหน้าร้านเขียวขจีตั้งแต่กำแพง มีต้นตีนตุ๊กแกพันรอบ ๆ จนไม่เห็นกำแพงร้าน ไม่แน่ใจว่าเป็นต้นตีนตุ๊กแกหรือเปล่า คิดว่าน่าจะใช่ ..เดินเข้าไปผานประตูรูปสี่เหลืี่ยมผืนผ้าเล็ก ๆ  จะเจอมุมซ้ายมือเป็นสวนหย่อมขนาดเล็ก ๆ บรรยากาศเรียกว่าชุ่มชื่นมาก ๆ เขียวสบายตาที่สุด และร้านมีการพ่นละอองน้ำเพื่อระบายความร้อนทุกจุด ของมุม outdoor ของร้าน  ถัดเข้ามาภายใน เดินเข้าไปทางขวามือเดินตรงมาเรื่อย ๆ จะเจอเคาท์เตอร์สั่งอาหารและเครืองดื่ม  เมื่อสั่งเมนูที่ต้องการแล้ว ต้องชำระเงินก่อนนะคะ แล้วถึงหยิบป้ายหมายเลขที่นั่งร้านไปเลือกที่นั่งได้ตามต้องการ  วันนี้เลือกนั่งในส่วนโต๊ะแรกติดประตูทางเข้า เป็นมุม outdoor  ซึ่งเป็นมุมนั่งคู่ (แต่วันนี้มาคนเดียว ^-^)  คิดว่าโล่ง สบาย จึงเลือกมุมนี้  ...ร้านนี้มีลูกค้าชาวต่างชาติเยอะทีเดียวค่ะ ..และลูกคนไทยก็เข้ามาเรื่อย ๆ แบบไม่ขาดสาย..เมื่อทานเมนูที่สั่งหมดแล้ว เร่ิ่มเดินสำรวจพื้นที่ด้านใน  จริง ๆ เหมือนดูภายนอกเร้านแคบ ๆ แต่จริง ๆ แล้ว กว้างทีเดียว แทบจะเรียกว่า นั่งได้เกือบทุกมุมของร้าน ร้านจัดองค์ประกอบได้ดี ค่ะ ไม่ว่าจะเป็นมุมนั่งเป็นหมู่คณะ แบบ คู่ แบบเดี่ยว เป็นสัดเป็นส่วน ท่ามกลางธรรมชาติ แลล ป่าฝน แบบนี้ให้ความชุ่มฉ่ำ ของน้ำที่พ่นเป็นละอองฝอย (จนกลัวกล้องถ่ายรูปจะเปียกละอองน้ำที่พ่น)โดยส่วนตัวแล้วชอบบรรยากาศแบบนี้มากเลยค่ะ อยายกร้านไปไว้ที่บ้าน 555 แต่ตอนเย็น ยุงคงเยอะทีเดียว...（ˇˍˇ） 
*รีวิวบรรยากาศให้ 5/5 ค่ะ

เมนูวันนี้ วันนี้ชิม 2 เมนูค่ะ
1. Blueberry Chesse Cake (95.-) มาในจานทรงกลมสีขาว พร้อม ชีสเค้กของเรา ดูภายนอกชิ้นไม่ค่อยใหญ่ค่ะ หากเทียบกับราคา 95.- บาท ตั้งข้อสังเกตว่าราคาขนมเค้ก เครื่องดื่มของที่นี่ราคาจะสูงกว่าที่อื่น เฉลี่ยประมาณ 30.- บาท ค่ะ Blueberry Chesse Cake ทีนี่ ตัวเนื้อชีสเค้ก ค่อนข้างนุ่ม ๆ ก็ทานได้เรื่อย ๆ ยอมรับว่า ตัวฐานชีส อร่อยกว่าตัวชีส กรุ๊บกรอบ หอม มัน เนย ค่ะ  โดยรวมรสกลาง ๆ ค่ะ เมื่อเทียบกับราคาแล้ว แพงไปค่ะ
2. Ice Cappuccino (85.-บาท) มาในแก้วแบบ Take Home  วัสดุเนื้อแข็ง ดีหน่อย กับลวดลายโลโก้ร้าน ผู่้ชายกำลังดื่มกาแฟ  สีกาแฟสวยกำลังดี ฟองนมหนาพอดีเมื่อดื่มคำแรกที่รู้สึก กาแฟยังไม่ค่อยกลมกล่อมสักเท่าใดนักค่ะ ออกกลิ่นนม กลบความหอมของกาแฟ  โดยรวมยังไม่ค่อยประทับใจ แต่หากไม่คิดอะไรมาก ก็ไม่ใช่ว่ากินไม่ได้ ก็จิบไปเรื่อย ๆ ก็ไม่เสียหายอะไร แต่ ราคาแพงไปนิดหนึ่งค่ะกับแก้ว 85.- บาท
*รวมรีวิวเมนูวันนี้ 2.5/5 ค่ะ (หากราคาไม่แพง จะให้ 3.5/5 ค่ะ )

การบริการ ร้านบริการได้มาตรฐานร้านกาแฟชั้นนำทั่วไป พนักงานให้การต้อนรับดี ค่ะ เมนูที่สั่งมีการนัดการระบบการบริการดีค่ะ ได้รวดเร็ว ไม่มีอะไรเสียหาย ส่วนองค์ประกอบอื่น คือ ความสะอาดของร้าน ดีมากค่ะ 
*รีวิวการบริการให้ 5/5 ค่ะ 

สรุป Cafe ' De Oasis ถือเป็นร้านกาแฟน่านั่งท่ามหลางบรรยากาศที่ร่มรื่น ชุ่มชื้น ชุ่มฉ่ำ เรียกได้ว่าเย็นสบายตา เหมาะสำหรับเป็นมานั่งทานกับเพื่อนที่รู้ใจ  ดูบรรยากาศดีเขียวขจีรอบ ๆ ร้าน  แนะนำหากอยากเสพปบรรยากาศดีดี ชีวิตดี๊ดี แบบนี้ ทานขนม จิบ กาแฟ ท่ามกลางบรรยากาศแบบนี้ แนะนำเลยค่ะ  
รวมรีวิวทุกรายการให้ 4/5 ค่ะ 

ข้อมูลเพิ่มเติม
1. ที่อยู่ร้าน เลขที่ 202/2 หมู่ที่  1 ตำบลช้างเผือก อำเภอเมือง จังหวัดเชียงใหม่ 50300
2. เบอร์โทรติดต่อร้าน  053-920191
3. เวลาเปิด - ปิดร้าน : ทุกวัน : 08:00 น. - 17:00 น.
ปล. เป็นความคิดเห็นส่วนตัว (เพื่อเป็นข้อมูลเบื้องต้นมาที่ร้านนี้นะคะ)
